

# **VILNIAUS RAJONO SAVIVALDYBĖS KONTROLĖS IR AUDITO TARNYBA**

Vilniaus rajono savivaldybės tarybai

Vilniaus rajono savivaldybės merui

**IŠVADA**

**DĖL VILNIAUS RAJONO SAVIVALDYBĖS GALIMYBĖS SUTEIKTI 1 000,00 TŪKST. EUR GARANTIJĄ UAB „NEMENČINĖS KOMUNALININKAS“**

2024 gegužės 6 d. Nr. PA-3

Vilnius

**TYRINYS**

[ĮŽANGA 3](#_Toc121292250)

[VERTINIMO APIMTIS IR METODAI. 4](#_Toc121292250)

[VERTINIMO REZULTATAI. 5](#_Toc121292250)

[I. Savivaldybės garantijų limitas 5](#_Toc121292251)

[II. Garantijos suteikimo pagrįstumas 5](#_Toc121292252)

[III. Bendrovės finansiniai rodikliai 6](#_Toc121292253)

[VADOVYBĖS ATSAKOMYBĖ 6](#_Toc121292254)

[AUDITORIAUS ATSAKOMYBĖ 6](#_Toc121292251)

[IŠVADA 7](#_Toc121292260)

**IŽANGA**

Savivaldybė, laikydamasi skolos limitų, patvirtintų Lietuvos Respublikos fiskalinės sutarties įgyvendinimo konstituciniu įstatymu, gali teikti garantijas dėl Savivaldybės valdomų įmonių prisiimamų, bet neįvykdytų įsipareigojimų pagal paskolų sutartis, finansinės nuomos (lizingo) sutartis ir kitų įsipareigojimų dokumentų sutartis[[1]](#footnote-1). Savivaldybių skolos, skolinimosi ir garantijų limitų taikymo tvarką reglamentuoja Vyriausybės patvirtintos Savivaldybių skolinimosi taisyklės[[2]](#footnote-2).

Lietuvos Respublikos vietos savivaldos įstatyme numatyta išimtinė Savivaldybės tarybos kompetencija – sprendimų dėl savivaldybės prisiimamų įsipareigojimų pagal paskolų, finansinės nuomos (lizingo), kitų įsipareigojamųjų skolos dokumentų sutartis ir garantijų teikimo už savivaldybės valdomų įmonių prisiimamus įsipareigojimus pagal paskolų, finansinės nuomos (lizingo) ir kitų įsipareigojamųjų skolos dokumentų sutartis priėmimas, laikantis Lietuvos Respublikos fiskalinės sutarties įgyvendinimo konstituciniame įstatyme numatytų ir Lietuvos Respublikos tam tikrų metų valstybės biudžeto ir savivaldybių biudžetų finansinių rodiklių patvirtinimo įstatyme nustatytų limitų ir gavus savivaldybės kontrolės ir audito tarnybos išvadą[[3]](#footnote-3).

Vilniaus rajono savivaldybės kontrolės ir audito tarnyba (toliau – Tarnyba) vykdydama Vietos savivaldos įstatymo[[4]](#footnote-4) ir Tarnybos nuostatų[[5]](#footnote-5) reikalavimus bei atsižvelgdama į Savivaldybės mero[[6]](#footnote-6) raštą, įvertino Savivaldybės galimybę suteikti garantiją dėl UAB „Nemenčinės komunalininkas“ kredito linijos gavimo.

Su išvada galima susipažinti Savivaldybės interneto svetainėje <https://vrsa.lt/savivaldybe/kontroles-ir-audito-tarnyba/>.

**VERTINIMO APIMTIS IR METODAI**

**Vertinimo subjektai**  – Savivaldybės administracija, juridinio asmens kodas – 188708224, adresas – Rinktinės g. 50, Vilnius: UAB „Nemenčinės komunalininkas“ (toliau – Bendrovė), juridinis asmens kodas – 186442084, adresas – Piliakalnio g. 50, Nemenčinė, Vilniaus r.

**Vertinimo tikslas** – išanalizuoti Savivaldybės galimybę suteikti 1 000, 00 tūkst. Eur garantiją dėl Bendrovės kredito linijos gavimo.

išanalizuoti Bendrovės 2022–2023 metų finansinius rodiklius ir įvertinti finansines galimybes bei galimas rizikas grąžinant paskolą.

**Vertinimo laikotarpis** – 2023–2024 metai. Bendrovės finansiniai rodikliai vertinami už 2022–2023 metus.

**Vertinimo kriterijai.** Garantijos suteikimo teisėtumas ir pagrįstumas vertinamas analizuojant atitiktį teisės aktams:

– Lietuvos Respublikos vietos savivaldos įstatymui[[7]](#footnote-7);

– Lietuvos Respublikos biudžeto sandaros įstatymui[[8]](#footnote-8);

– Lietuvos Respublikos fiskalinės sutarties įgyvendinimo konstituciniam įstatymui[[9]](#footnote-9);

– Lietuvos Respublikos Vyriausybės patvirtintoms Savivaldybių skolinimosi taisyklėms[[10]](#footnote-10).

**Vertinimo metodai.** Siekiant vertinimo tikslams gauti reikalingus įrodymu:

– Savivaldybės suteiktų garantijų pokyčių analizė;

– Savivaldybės įsiskolinimų pokyčių analizė;

– Savivaldybės garantijų limitų skaičiavimas;

– Bendrovės finansinių duomenų ir rodiklių analizė.

Vertinimas atliktas siekiant gauti pakankamą užtikrinimą, kad analizuotose ataskaitose ir pateiktuose dokumentuose nėra reikšmingų iškraipymų ir neatitikimų, o Savivaldybė suteikia garantiją laikydamasi teisės aktų reikalavimų. Visiškas užtikrinimas neįmanomas dėl to, kad netikrinome visų (100 proc.) Vertinimo įrodymai gauti taikant dokumentų tikrinimo, skaičiavimo ir analitines procedūras.

**VERTINIMO REZULTATAI**

1. **Savivaldybės garantijų limitas**

Lietuvos Respublikos fiskalinės sutarties įgyvendinimo konstituciniu įstatymu nustatyti garantijų limitai[[11]](#footnote-11) – savivaldybės prisiimti įsipareigojimai pagal garantijas dėl savivaldybės valdomų įmonių prisiimtų, bet dar neįvykdytų įsipareigojimų grąžinti kreditoriams lėšas pagal paskolų sutartis, finansinės nuomos (lizingo) sutartis, kitus įsipareigojamuosius skolos dokumentus negali viršyti 10 procentų Valstybės biudžeto ir savivaldybių biudžetų finansinių rodiklių patvirtinimo įstatyme nurodytų tiems metams prognozuojamų savivaldybės biudžeto pajamų iš gyventojų pajamų mokesčio ir paskutinių pasibaigusių metų savivaldybės biudžeto gautų pajamų, išskyrus iš gyventojų pajamų mokesčio gautas pajamas ir valstybės biudžeto dotacijas, sumos.

Savivaldybės garantijų limitas 2024 m. – 13 572,02 tūkst. Eur[[12]](#footnote-12). Savivaldybės suteiktų garantijų, pagal Vilniaus rajono savivaldybės kontrolės ir audito tarnybos pateiktas išvadas[[13]](#footnote-13) 2023 m. gruodžio 31 d. – 3 750,0 tūkst. Eur. Savivaldybės garantijų limitas leidžia Savivaldybei suteikti 1 000, 00 tūkst. Eur garantiją.

1. **Garantijos suteikimo pagrįstumas**

UAB „Nemenčinės komunalininkas“ yra Vilniaus rajono savivaldybės kontroliuojama įmonė, visų akcijų savininkė yra Vilniaus rajono savivaldybės taryba.

Pagrindinės bendrovės veiklos sritys apima centralizuotą šiluminės energijos tiekiamą, centralizuoto geriamojo vandens tiekimą, nuotekų tvarkymą, buitinių atliekų surinkimą ir išvežimą. Bendrovė taip pat vykdo daugiabučių namų atnaujinimo (modernizavimo) projektų ir bendrojo naudojimo objektų administravimą, pastatų šildymo sistemų priežiūrą, transporto paslaugas.

UAB „Nemenčinės komunalininkas“ Savivaldybės administracijai pateikė raštą[[14]](#footnote-14) kuriame, teigiama kad įmonė kasmet patiria apyvartinių lėšų trūkumą, atsižvelgiant į gamybos pobūdį dėl šilumos tiekimo veiklos sezoniškumo. Šilumos gamyba vykdoma sausio – gegužės ir spalio – gruodžio mėnesiais. SGDT[[15]](#footnote-15) (terminalo ir vartotojų pajėgumo) mokestis mokamas ištisus metus kas mėnesį. Prasidėjus šildymo sezonui, spalio mėnesį įmonė perka kurą, už kurį turi sumokėti tiekėjams. Už pagamintą spalio mėn. šilumą vartotojai atsiskaitys tik lapkričio mėn., o lapkričio mėn. parduota šiluma yra apmokama tik gruodžio mėn. Todėl apyvartinių lėšų poreikiams padengti ir laiku atsiskaityti su tiekėjais įmonė turi skolintis.

1. **Bendrovės finansiniai rodikliai**

Civilinio kodekso 6.90 str. 1 d. nustatyta, kad garantija laikomas vienašalis garanto įsipareigojimas garantijoje nurodyta suma visiškai ar iš dalies atsakyti kitam asmeniui – kreditoriui, jeigu asmuo – skolininkas prievolės neįvykdys ar ją įvykdys netinkamai, ir atlyginti kreditoriui nuostolius tam tikromis sąlygomis (skolininkui tapus nemokiam ir kitais atvejais). Garanto atsakomybė yra subsidiari.

**1 lentelė. Bendrovės 2022-2023 m. veiklos finansiniai rodikliai (Eur)**

|  |  |  |  |
| --- | --- | --- | --- |
| Rodikliai | 2022 m. | 2023 m. | Pokytis |
| Grynasis pelnas (nuostolis) | -1 682 851 | -1 297 195 | 385 656 |
| Turtas | 18 831 791 | 20 432 787 | 1 600 996 |
| Mokėtinos sumos ir kiti įsipareigojimai, iš jų: | 4 116 725 | 5 203 920 | 1 087 195 |
| Po vienerių metų grąžintos skolos | 935 304 | 1 770 866 | 835 562 |
| Per vienerius metus grąžintos skolos | 3 422 076 | 3 652 305 | 230 229 |
| Per vienerius metus gautinos sumos | 814 139 | 499 089 | -315 050 |
| Pinigai ir pinigų ekvivalentai | 729 666 | 657 994 | -71 672 |
| Santykinis įsiskolinimo rodiklis[[16]](#footnote-16) | 0,22 | 0,25 | 0,03 |

Šaltinis: sudaryta SKAT, pagal UAB „Nemenčinės komunalininkas“ 2022-2023 m. balanso ir pelno (nuostolių) ataskaitos duomenis. \*2023 m. ataskaitos audituotos, bet nepatvirtintos

Bendrovės veikla 2022-2023 m. buvo nuostolinga, tačiau palyginus 2023 m. su 2022 m. nuostolis sumažėjo 385 656 tūkst., arba 22,91 proc. Bendrovės įsipareigojimai per tą patį laikotarpį padidėjo beveik 26,4 proc., o gautinos per vienerius metus sumos sumažėjo 38,7 proc. Bendrovės santykinis įsiskolinimo rodiklis leidžia spręsti, kad Bendrovės trumpalaikio ir ilgalaikio mokumo galimybės, prastėja. Per 2023 m. šis rodiklis padidėjo 0,03 Eur, t.y. 2022 m. Bendrovės vienam turto eurui teko 0,22 skolų, o 2023 m. – 0,25 Eur.

***Atkreipiame dėmesį***, kad prastėjantys Bendrovės finansiniai rodikliai ir santykinis įsiskolinimo rodiklis rodo didėjančią Bendrovės veiklos finansinę riziką. Šiuo metu Bendrovė yra moki ir pajėgi įvykdyti prisiimtus finansinius įsipareigojimus, tačiau ateityje gali iškilti sunkumų.

**VADOVYBĖS ATSAKOMYBĖ**

Savivaldybės administracija ir Bendrovės vadovybė yra atsakingos už pateiktų dokumentų ir duomenų tikrumą bei teisingumą. Atliekant vertinimą buvo vadovaujamasi nuostata, kad pateikti dokumentai ir duomenys yra teisingi, objektyvūs ir išsamūs, o pateiktų dokumentų kopijos atitinka originalus.

Savivaldybės administracija yra atsakinga už Savivaldybės vardu prisiimtų skolinių įsipareigojimų ir paskolų panaudojimo kontrolę bei atsiskaitymą laiku teisės aktų nustatyta tvarka.

Bendrovės vadovybė atsako už kredito, už kurią Savivaldybė teikia garantiją, panaudojimą nurodytiems tikslams, už atsiskaitymą laiku su kredito įstaigomis bei informacijos teikimą.

**AUDITORIAUS ATSAKOMYBĖ**

Mūsų tikslas yra, atlikus vertinimą, gauti pakankamą užtikrinimą ir pateikti išvadą Savivaldybės tarybai, kurioje išreiškiama nuomonė dėl Savivaldybės galimybės suteikti garantiją dėl Bendrovės ilgalaikės paskolos ėmimo.

Vertinimas atliktas taip, kad gautume pakankamą užtikrinimą, jog Savivaldybė, suteikdama garantiją dėl Bendrovės ilgalaikės paskolos ėmimo, nepažeis teisės aktais nustatytų garantijų limitų ir Bendrovės finansinės galimybės leis grąžinti paskolą.

**IŠVADA**

**Savivaldybė, suteikdama garantiją 1 000, 00 tūkst. Eur UAB „Nemenčinės komunalininkas“ kredito linijai pirkti apyvartinių lėšų trūkumui padengti, neviršys pagal Lietuvos Respublikos 2024 metų valstybės biudžeto ir savivaldybių biudžetų rodiklių patvirtinto įstatymu ir Lietuvos Respublikos fiskalinės sutarties įgyvendinimo konstituciniu įstatymu nustatyto garantijų limito.**

Savivaldybės kontrolierė Marija Aliošina

1. 2014-11-06 Lietuvos Respublikos fiskalinės sutarties įgyvendinimo konstitucinis įstatymas Nr. XII-1289 (su visais pakeitimais) 4 str. 7 p.; [↑](#footnote-ref-1)
2. 2004-03-26 Lietuvos Respublikos Vyriausybės nutarimas Nr. 345 „Dėl savivaldybių skolinimosi taisyklių patvirtinimo“ (su vėlesniais pakeitimais). [↑](#footnote-ref-2)
3. 1994-04-07 Lietuvos Respublikos vietos savivaldos įstatymas Nr. I-533 (su vėlesniais pakeitimais) 15 str. 2 d. 21 p. [↑](#footnote-ref-3)
4. Ten pat 67 str. 1 d. 3 p. [↑](#footnote-ref-4)
5. 2020-12-29 Vilniaus kontrolės ir audito tarnybos sprendimas Nr. T3-417 „Vilniaus rajono savivaldybės kontrolės ir audito tarnybos nuostatai“ 13.4. p. [↑](#footnote-ref-5)
6. 2024-04-19 Vilniaus rajono savivaldybės mero raštas Nr. A33(1)-4564 „Dėl išvados“. [↑](#footnote-ref-6)
7. 1994-07-07 Lietuvos Respublikos vietos savivaldos įstatymas Nr. I-533 (su vėlesniais pakeitimais). [↑](#footnote-ref-7)
8. 1990-07-30 Lietuvos Respublikos biudžeto sandaros įstatymas Nr. I-430 (su vėlesniais pakeitimais). [↑](#footnote-ref-8)
9. 2014-11-06 Lietuvos Respublikos fiskalinės sutarties įgyvendinimo konstitucinis įstatymas Nr. XII-1289 (su visais pakeitimais). [↑](#footnote-ref-9)
10. 2004-03-26 Lietuvos Respublikos Vyriausybės nutarimas Nr. 345 „Dėl savivaldybių skolinimosi taisyklių patvirtinimo“ (su vėlesniais pakeitimais). [↑](#footnote-ref-10)
11. 2014-11-06 Lietuvos Respublikos fiskalinės sutarties įgyvendinimo konstitucinis įstatymas Nr. XII-1289 (su visais pakeitimais) 4 str. 7 p. [↑](#footnote-ref-11)
12. (((115904+ (191118,0-63047,5-108254,3))\*10)/100) [↑](#footnote-ref-12)
13. Vilniaus rajono kontrolės ir audito tarnybos 2022 m. pateiktos išvados:

    suteikta 750,00 tūkst. Eur garantija paskolai UAB „Nemenčinės komunalininkas“;

    suteikta 500,00 tūkst. Eur garantija kredito linijos pirkimui UAB „Nemenčinės komunalininkas“;

    suteikta 1500,00 tūkst. Eur garantija paskolai UAB „Nemėžio komunalininkas“;

    suteikta 1000, 00 tūkst. Eur garantija kredito linijos pirkimui UAB „Nemenčinės komunalininkas“. [↑](#footnote-ref-13)
14. 2024-04-08 UAB „Nemenčinės komunalininkas“ raštas Nr. NK-216 „Dėl garantijos suteikimo 1 000,00 Eur kredito linijos pirkimui (2024-03-26 rašto Nr. NK-178 papildymas)“. [↑](#footnote-ref-14)
15. Sąvoka: SGDT – Suskystintų gamtinių dujų terminalas.  visuma energetikos statinių ir įrenginių, įskaitant plaukiojančiąją suskystintų gamtinių dujų saugyklą, per kuriuos suskystintosios gamtinės dujos importuojamos į Lietuvos Respubliką, priimamos ir per kuriuos gali būti teikiamos papildomos paslaugos, būtinos suskystintų gamtinių dujų dujinimo ir vėlesnio tiekimo į gamtinių dujų perdavimo sistemą procesui. [↑](#footnote-ref-15)
16. Santykinis įsiskolinimo rodiklis skaičiuojamas palyginant įmonės skolas su jos visu turtu. Šis koeficientas parodo, kokia įmonės turto dalis yra finansuota iš skolintų lėšų.  Rodiklis neturėtų viršyti 1, nes tokiu atveju reikštu, kad įmonė turi daugiau įsipareigojimų negu turto, ir turėtų būti bankrutavusi. [↑](#footnote-ref-16)